ALLETTA BOONZAAIER HOOFSTUK 1 - INK - INK ALLETTA BOONZAAIER HOOFSTUK 1 - INK
Titel: ALLETTA BOONZAAIER HOOFSTUK 1
Datum gepubliseer: 4 Februarie 2016 Aantal woorde: 2118 1079 Kere gelees ♥16
Ek besluit om eers n breuk te vat en dan aan te gaan met my werk want ek glo ek is deur al die kandidate vanoggend. Vanmiddag moet ek saam met juffrou Boonzaaier, die baas se sekretaresse, wat hy vir my geleen het terwyl hy op verlof is deur die aansoeke gaan en besluit wie ons gaan aanstel.
My vorige sekretaresse het pad gevat nadat ek haar n slag uitgetrap het oor n gruwelike fout wat sy gemaak het wat ons in die in en uitvoer besigheid nie kan bekostig nie.
Ek staan op en gaan staan voor die venster om die uitsig te bewonder. Ons kantore is op die boonste verdieping van die ou Transnet hoofkantoor. Met die afskaling van Transnet so vyf jaar terug het van die kantoorruimte beskikbaar geraak en het ons hier op die boonste verdieping ingetrek omdat “Global Shipping” se ou kantoorruimte te klein geraak het.
Ek het sewe jaar terug by “Global Shipping” begin werk, nadat ek op 23 jarige ouderdom klaar gestudeer het, en het in hierdie jare redelike vordering in my loopbaan gemaak.
Dit is pragtige uitsig wat ek hier deur my kantoor venster op Port Elizabeth stasie, die Donkintoring en die hawe het.
Twee sleepbote is juis besig om n vragskip teen n kaai vas te stoot en ek verkyk my aan die toneel. Weerskante lê ook twee vragskepe vasgemeer en die hyskrane werk oortyd om die vragte houers af te laai. Op die horison sien ek nog twee vragskepe wat wag op toegang tot die hawe.
Teen my kantoormure hang twee groot geraamde fotos van twee van Safmarine se vragskepe wat ek nogal baie heilig op is. Daar hang ook n foto van n sleepboot wat besig is om n skip teen n kaai vas te stoot.
Die telefoon lui en toe ek antwoord is dit juffrou Boonzaaier: “Melt hier is nog n kandidaat vir die pos. Kan ek haar maar instuur, ek dring daarop aan dat jy met haar n onderhoud voer?”. waarop ek bevestigend antwoord want as juffrou Boonzaaier sê maak so, dan maak jy so, want naas die baas is haar woord wet hier.
Wat my altyd opval is haar pikswart hare wat altyd in n bolla agter haar kop vasgemaak is en ek het al baie gewonder hoe sy sal lyk met daardie hare los.
Altyd netjies geklee in n baadjiepak dwing haar hele persoonlikheid gesag af en waarom sy nooit getrou het nie weet nugter, seker maar n liefdesteleurstelling gehad in haar jong dae en toe gesweer het nooit weer nie.
Juffrou Boonzaaier val ook dadelik weg: “Melt ek het klaar met juffrou Cloete gesels en na haar kwalifikasies gekyk. Daar in die koevert sal jy al haar dokumente kry as jy daarna wil kyk. Sy voldoen aan al die vereistes, is ongetroud en bly by haar ouers. Sy was in die in en uitvoer besigheid en het dus ondervinding ook. Ek sal graag wil dit jy haar aanstel want ek glo sy is die regte een vir die pos”.
Soos ek reeds gesê het, juffrou Boonzaaier se woord is wet en het ek nie eintlik n keuse nie maar wil darem weet waarom sy wil padgee van haar vorige werk af: “Juffrou Cloete waarom wil jy van werk verander”.
Dit is of daar trane in haar oë kom toe sy my antwoord: “Meneer ek het nie n keuse nie. My baas kon sy hande nie van my af hou nie en ek was moeg daarvoor”.
Met die verlaat hulle my kantoor en met die sakie afgehandel kan ek nou aangaan met my werk.
Ek is nog besig om n paar dokumente te onderteken toe juffrou Boonzaaier die deur oopstoot en Cindy se aanstellings dokumente voor my plaas om onderteken te word voor dit deurgaan personeel toe.
Ek onderteken die dokumente en gee dit terug vir haar.
Dit is of daar trane in haar oë kom en dan huiwer daar so n ligte glimlaggie om haar mondhoeke en toe verras sy my met n versoek: “Melt, dit is more Saterdag. Kom kuier vir my vir die dag en dan sal ek jou die hele storie vertel. Ek bly in Despatch en sal my adres vir jou sms. Sorg dat jy so tienuur daar is en as jy iets te drinke wil saambring is jy welkom. Daar is n braai roostertjie ook en kan ons n vleisie braai want ons gaan die hele dag kuier. Dalk kan jy my ook vertel waarom jy op dertig jarige ouderdom ook nog nie getroud is nie”
Terwyl ek wens die aarde sluk my in staan sy op en stap vinnig by my kantoor uit om my met n warboel gedagtes agter te laat.
Vir n paar minute speel my lewe sover soos n rolprent voor my af.
Dalk besef my onderbewussyn dit is tyd dat ek my alleen bestaan vaarwel toeroep en vir my n vrou aanskaf.
Lyk maar bietjie agterstevoor om nou weer hfstk 1 te plaas maar die kubuerspook het aletta beetgekry en laat verdwyn met die gevolg dat ek hfstk 1weer moet plaas
Hier kom ‘n ding … ek is nuuskierig.